CELEX: 61969CJ0060
Language: da
Date: 1970-07-15
Title: Domstolens Dom (Anden Afdeling) af 15. juli 1970. # Charles Chuffart m.fl. mod Kommissionen for De Europæiske Fællesskaber. # Forenede sager 60, 61 og 62-69.

DOMSTOLENS DOM
   AF 15. JULI 1970
   
      Charles Chuffart og andre
   
   
      mod Kommissionen for De europæiske Fællesskaber
   
   Forenede sager 60 til 62/69
   Processprog: Fransk
   
   Angående :
   Annullation af stiltiende beslutninger om afvisning af nogle ansøgninger om tilskud til dobbelt husførelse. Ydelse af et sådant tilskud. Erstatning for fysisk og moralsk skade.
   Domskonklusion :
   Søgsmålene forkastes.
   Generaladvokatens forslag til afgørelse :
   Søgsmålene bør forkastes.
   Sammendrag
   Tjenestemænd — modtagelse af tilskuddet til dobbelt husførelse i medfør af EKSF-tjenestemandsretten før ikrafttrædelsen af vedtægten af 1962 — udlandstillæg — betingelserne for ydelse ikke opfyldt — ret til et beløb svarende til tilskuddet til dobbelt husførelse — ydelsesberettigede
   (EKSF-tjenestemandsvedtægten af 1962, artikel 97)
   Artikel 97, stk. 1 i EKSF-tjenestemandsvedtægten af 1962 har kun til formål at sikre de tjenestemænd, som fik udbetalt tilskud til dobbelt husførelse i henhold til EKSF-tjenestemandsvedtægten af 1956 uden at opfylde de i artikel 4 i bilag VII til vedtægten af 1962 fastsatte betingelser for ydelse af udlandstillæg, det beløb, som i henhold til den tidligere ordning ville være blevet dem udbetalt som tilskud til dobbelt husførelse. Nævnte stykke 1 finder således ikke anvendelse på tjenestemænd, som efter at have oppebåret udlandstillæg ikke længere opfylder betingelserne herfor.